દિવસેદિવસે (આમ તો રાત્રે) અહીં અપરાધો વધી રહ્યા છે. શહેરમાં હત્યાનો દર વધ્યો છે અને સડક પર ખુલ્લેઆમ થતા ગુનામાં પણ એકદમ વધારો થઈ ગયો છે. એવામાં રિયો શહેર તંત્ર અને બ્રાઝિલિયન સરકારે સુરક્ષા બેવડી કરી નાખી છે. ખાસ ઓલિમ્પિક્સ માટે થઈને જ આ શહેરમાં ૮૫ હજાર સુરક્ષા જવાનો અત્યારથી જ તહેનાત કરવામાં આવ્યા છે. આ સંખ્યા ભારતીયને કદાચ મોટી લાગશે નહીં, કેમ કે આવી જ રીતે રથયાત્રા કે અન્ય તહેવારમાં ભારતીય શહેરમાં સુરક્ષાવ્યવસ્થા ગોઠવવામાં આવે છે, પરંતુ ૨૦૧૨ના લંડન ઓલિમ્પિક્સમાં તહેનાત જવાનો કરતાં આ ૮૫,૦૦૦ની સંખ્યા બમણી છે.